"פירוק הפירמידות יכניס דינמיות במשק, יגביר תחרות, יוריד מחירים ויאיץ השקעות זרות"
גלן יאגו, מנהל בכיר במכון מילקן: "תהליך הארגון מחדש במשק יגביר את השקיפות"
חברות ישראליות כמו דלק ואי.די.בי ייאלצו לפרק את המבנה הפירמדיאלי שלהן על רקע רצון ממשלת ישראל להוריד רמות סיכון ולהעלות רמות שקיפות - כך אמר מקורב לנושא לבלומברג.
"פירוק הפירמידות יכניס דינמיות במשק, יגביר תחרות, יוריד מחירים ויאיץ השקעות זרות", אמר לבלומברג גלן יאגו, מנהל בכיר במכון מילקן. "תהליך הארגון מחדש במשק יעלה מספר החברות הרשומות בבורסה בתל אביב, יעלה את הנזילות בשוק וכתוצאה מכך, יגביר את השקיפות".
ועדת הריכוזיות בישראל תדרוש מחברות להגביל את המבנה הפירמדיאלי שלהן לשלוש דרגות, לפי המקורב. בין החברות שיושפעו מהמהלכים נכללות קבוצת דלק של יצחק תשובה, אי.די.בי של נוחי דנקנר והחברה לישראל של משפחת עופר שייאלצו למכור נכסים למזג פעילויות עסקיות. כ-20 משפחות שולטות ב-25% מהחברות הרשומות בבורסה בארץ וב-50% מסך שוק המניות, אחד מהריכוזים הגבוהים ביותר בין המדינות המפותחות, כך לפי נתוני בנק ישראל ב-2009.